2 Ek vra Euoʹdia en ek vra Sintiʹge om dieselfde denke te hê terwyl hulle die Here dien.+ 3 Ja, ek vra jou ook, as ‘n ware medewerker, om hierdie vrouens by te staan. Hulle het hard saam met my gewerk vir die goeie nuus, net soos Klemens en die res van my medewerkers, wie se name in die boek van die lewe is.+
10 As ‘n kneg van die Here is ek baie bly dat julle nou uiteindelik weer besorg is oor my.+ Julle was wel besorg oor my, maar julle het nie die geleentheid gehad om dit te wys nie. 11 Ek sê dit nie omdat ek ‘n tekort aan enigiets het nie, want ek het geleer om in alle omstandighede tevrede* te wees met wat ek het.+ 12 Ek weet hoe dit is om min te hê+ en ek weet hoe dit is om ‘n oorvloed te hê. In alles en in alle omstandighede het ek die geheim daarvan geleer om versadig te wees sowel as om honger te wees, om ‘n oorvloed te hê sowel as om sonder iets klaar te kom. 13 Vir alles is ek sterk genoeg deur hom wat my krag gee.+
14 Tog het julle goed gedoen deur my in my moeilike tye te help. 15 Om die waarheid te sê, Filippense, julle weet ook wat gebeur het nadat julle die goeie nuus vir die eerste keer gehoor het. Toe ek uit Masedoʹnië vertrek het, het geen gemeente behalwe julle my gehelp of my hulp aanvaar nie.+ 16 Want terwyl ek in Tessaloʹnika was, het julle nie net een keer vir my iets gestuur toe ek dit nodig gehad het nie, maar twee keer. 17 Dit is nie dat ek iets by julle wil hê nie, maar ek wil hê dat julle die seëninge moet ontvang wat julle geestelik nog ryker sal maak. 18 Ek het alles wat ek nodig het en selfs nog meer. Ek het oorgenoeg noudat Epafrodiʹtus+ die dinge vir my gebring het wat julle gestuur het, ‘n aangename geur,+ ‘n aanvaarbare offerande, wat deur God goedgekeur word. 19 En my God sal uit sy groot rykdom vir julle alles gee wat julle nodig het+ deur middel van Christus Jesus. 20 Aan ons God en Vader behoort die eer vir ewig en altyd. Amen.